HD 188753

HD 188753 on kolmoistähti Joutsenen tähtikuviossa 151 ± 5 valovuoden päässä. Tähti ei näy paljain silmin, sen näennäinen kirkkaus on +7.43.http://jumk.de/astronomie/exoplanets/hd-188753.shtml

Koordinaatit rektaskensio 19h 55', deklinaatio +41° 52'http://www.astrostudio.org/xhip.php?hip=98001 Tähtien spektrityypit GV / K0V / M2V. Järjestelmän suurin tähti on A-komponentti, jota tähtipari BC kiertää soikealla radalla 25,7 vuoden jaksossa. Tämän suuren radan isoakselin puolikas on 12,1 AU, eksentrisyys 0,5. A-komponenttia pidetään Auringon kaksosena. B ja C kiertävät toisiaan hyvin lähellä 156 päivän jaksossa.

 Mahdollinen planeetta 
Vuonna 2005 Yhdysvalloissa työskentelevä puolalainen astronomi Maciej Konacki ilmoitti tehneensä havainnon HD 188753 A:ta kiertävästä hieman Jupiteria suuremmasta planeetasta. Kuumaksi jupiteriksi arvioidun planeettakandidaatin arvioitu kierrosaika keskustähtensä ympäri oli 3,35 päivää. Myöhemmät tutkimukset eivät ole kyenneet vahvistamaan planeetan olemassaoloa.

 Lähteet 

Luokka:Kolmoistähdet
Luokka:Joutsenen tähdistö